Die kuns van besluitneming en oordeel – S-Leer
Die kuns van besluitneming en oordeel
Effektiewe probleemoplossing en besluitneming is kernaspekte van die alledaagse lewe. Soms los ons probleme op en neem spontane besluite sonder dat ons daarvan bewus is. Ons haak egter dikwels vas wanneer ons gekonfronteer word met ongewone probleme en moeilike besluite. Sterk besluitnemingsvaardighede, wat konsekwente, regverdige, en etiese oordeel lewer, boesem vertroue by ander in. Verder sal billike en grondige of betroubare besluite en oordeel lei tot ŉ toename in effektiwiteit en geloofwaardigheid. Ons kan dus almal baat by die vermoë om te verstaan hoe besluite geneem word, en hoe om die uitkoms van die besluite te voorspel, te rig, en te verbeter.
Aan die einde van die webinaar sal jy:
verskillende tipes besluite verstaan;
die stappe vir effektiewe besluitneming kan toepas;
bewus wees van die rol van oordeel in besluitneming;
insig hê oor die ontwikkeling van gesonde oordeel; en
verstaan hoe om oordeel en besluitneming toe te pas om probleme op te los.